Ozolaine (Vecsaules pagasts)
Ozolaine ir ciems Bauskas novada Vecsaules pagastā. Izvietojies pagasta ziemeļaustrumu daļā pie autoceļa P87 8 km no pagasta centra Vecsaules, 20 km no novada centra Bauskas un 74 km no Rīgas. Ozolainē atrodas pamatskola, bibliotēka, tautas nams, ģimenes ārsta prakse, pasts, veikals. Apdzīvotā vieta veidojusies pēckara gados netālu no Mazbruknas muižas kā kolhoza «Ozolaine» centrālais ciemats. 4 km no ciema atrodas Ozolaines katoļu baznīca.